राजमिस्त्री हत्याकांड में पुलिस को अपनों पर शक
मोबाइल से खुलेगा हत्या का राज, 28 फरवरी से बंद था मोबाइल
क्राइमरिपोर्टर|पटना
कंकड़बागथाना के पीसी कॉलोनी सी सेक्टर में कमरे में घुसकर राजमिस्त्री अरुण सिंह हत्याकांड के पीछे परिचितों के हाथ होने की बात सामने रही है। हत्या करने वाले उसके कमरे में आए। वहां थोड़ी देर रुके फिर लाठी-रॉड और हथौड़ी से हमला कर उसे मार डाला और फरार हो गए। विवाद उसके गांव से जुड़ा हो सकता है। पटना में उसका कोई विवाद नहीं है। दो से अधिक अपराधियों ने वारदात को अंजाम दिया है।
पुलिस ने मौके पर एफएसएल टीम को भी बुलाया। घटनास्थल पर मौजूद हथौड़ी, रॉड आदि से टीम ने फिंगरप्रिंट आदि लिए हैं। पुलिस ने वहां से खून से सनी हथौड़ी, रॉड आदि जब्त कर लिया है। अरुण राजमिस्त्री थे इसलिए उसके कमरे में हथौड़ी, रॉड आदि थे। इधर, 50 साल के अरुण का बेटे अमित और परिजनों ने पटना में ही दाह-संस्कार कर दिया और फिर गांव के लिए रवाना हो गए। अरुण मूल रूप से खगड़िया के बेलदार थाना के सड़कपुर गांव के रहने वाले थे। वह पटना में पीसी कॉलोनी सी सेक्टर में रिटायर डॉक्टर मदन सिंह के मकान में छह माह से किराएदार थे।
hin_Deva hin_Deva bho_Deva hin_Deva hin_Deva